TV-året 1953

TV-året 1953 er en oversikt over hendelser, program og avdøde TV-personligheter i 1953.

Hendelser
23. januar – Telewizja Polska starter regulære tv-sendinger på kanalen TP, etter tre måneder med faste prøvesendinger.
30. januar – Stortinget gir grønt lys for prøvesendinger for fjernsyn i Norge og bevilger  kroner over statsbudsjettet til investeringer og utredninger det neste året. Ytterligere 300 000 kroner fulgte over statsbudsjettet for 1954–1955, og 100 000 kroner ble bevilget for 1955–1956. 
1. februar – den japanske tv-kanalen JOAK-TV starter faste sendinger.
3. april – det amerikanske ukebladet TV Guide kommer ut for første gang.
2. juni – kroningen av Elizabeth II av Storbritannia kringkastes på fjernsyn fra London. Salget av tv-apparater øker kraftig i Storbritannia i ukene før begivenheten, og rundt 20 millioner seere verden over følger sendingen. For å sikre at kanadiske tv-seere kan se kroningen samme dag, flyr britiske Royal Air Force opptak av sendingen over Atlanterhavet, slik at Canadian Broadcasting Corporation kan sende kroningen. Dette var den første direkteflygningen mellom Storbritannia og Fastlands-Canada.
20. juni – sveitsiske Schweizer Fernsehen etableres og starter sendinger på tv-kanalen SRG
28. august – den japanske kommersielle tv-kanalen Nippon TV starter sendinger.
23. oktober – det filippinske tv-nettverket ABS-CBN grunnlegges og starter sendinger samme dag på tv-kanalen DZAQ-TV i hovedstaden i Manila.
31. oktober – flamske NIR starter regulære tv-sendinger med kanalen NIR TV. Samtidig starter vallonske INR med regulære sendinger på kanalen INR TV.
15. november – Radio Caracas Televisión (RCTV) starter sendinger i Venezuela. Kanalen ble stengt i 2010 fordi den ikke etterfulgte regimets pålegg og lover.
22. november – RCA har utviklet sitt eget farge-tv-system etter flere års hard konkurranse med CBS. Det nye systemet er kompatibelt med de fleste svart-hvitt-mottakerne i USA, slik at de ikke får en svart skjerm som de gjør med fargeprogrammer sendt gjennom CBS-teknologien. Med spesialtillatelse fra Federal Communications Commission sender RCA det første kommersielle tv-programmet i fager, The Colgate Comedy Hour med Donald O'Connor.

Programmer
10. mai – BBC Television sender fjernsynsteateret The Lady from the Sea som del av Sunday Night Theatre. Stykket er basert på Henrik Ibsens Fruen fra havet og er spesielt, fordi den er en av de eldste bevarte dramaproduksjonene til BBC.
11. november – aktualitetsprogrammet Panorama debuterer på BBC Television.

Fødsler
5. januar – Pamela Sue Martin, amerikansk skuespiller, kjent fra Dynastiet.
1. februar – Ernst A. Lersveen, norsk sportsjournalist 
16. april – Gunvor Hals, norsk journalist og tv-programleder
19. april – Ruby Wax, amerikansk komiker
16. mai – Pierce Brosnan, britisk skuespiller 
22. august – Leif Jakobsson, svensk tv-produsent 
27. august – Peter Stormare, svensk skuespiller

Referanser

Eksterne lenker 
 

 tv-året 1953
 tv-året 1953